Γιάννης Θεοδωράκης

Ο Γιάννης Θεοδωράκης του Χρήστου, είναι καθηγητής Αθλητικής Ψυχολογίας και αντιπρύτανης Ακαδημαϊκών Υποθέσεων στο Πανεπιστήμιο Θεσσαλίας.

Σπουδές και σταδιοδρομία 
Κατέχει πανεπιστημιακό πτυχίο Φυσικής Αγωγής και Αθλητισμού από το Αριστοτέλειο Πανεπιστήμιο Θεσσαλονίκης (1982). Εκπόνησε τις διδακτορικές του σπουδές στο ίδιο τμήμα του ΑΠΘ και έλαβε τον τίτλο του Διδάκτορα Φυσικής Αγωγής & Αθλητισμού, το έτος 1992.

Εκλέχθηκε μέλος ΔΕΠ το 1993 και εργάστηκε στο τμήμα ΤΕΦΑΑ της Κομοτηνής, στο Δημοκρίτειο Πανεπιστήμιο Θράκης. Το 1998 εκλέχθηκε Αναπληρωτής Καθηγητής στο Τμήμα ΤΕΦΑΑ, στα Τρίκαλα, και συνέχισε εκεί τη σταδιοδρομία του, υπηρετώντας συνολικά έξι ακαδημαϊκά χρόνια και στη διοικητική θέση του Προέδρου του τμήματος. 

Έχει υπηρετήσει Πρόεδρος της Ελληνικής Ακαδημίας Φυσικής Αγωγής. Πρόσθετα, τα έτη 2008-2012 διετέλεσε -στο Πανεπιστήμιο Θεσσαλίας- ως Αντιπρύτανης Ακαδημαϊκών Υποθέσεων.

Είναι ενεργό μέλος στο Δ.Σ. του ευρωπαϊκού φορέα, European Society of Sport Psychology, και έχει συνεισφέρει ως μέλος επιστημονικών επιτροπών σε περιοδικά, σχετικά με την άθληση, τη φυσική αγωγή και την αθλητική ψυχολογία. Σήμερα, είναι μέλος της Συντακτικής επιτροπής του επιστημονικού περιοδικού Hellenic Journal of Psychology (I.F. 0,48).

Έργο και αναγνώριση 
Έχει εκπονήσει, μαζί με συναδέλφους του, πλέον των 250 ερευνητικών εργασιών, σε ελληνικά και ξένα περιοδικά κύρους. Το έργο του είναι αναγνωρισμένο παγκοσμίως και έχει λάβει περισσότερες από 9.600 αναφορές Μάλιστα, η ερευνητική  εργασία του με τίτλο «The effects of motivational versus instructional self-talk on improving motor performance», στο διεθνές περιοδικό  The Sport Psychologist, έχει λάβει περισσότερες από 400 ετεροαναφορές.

Το επιστημονικό και ερευνητικό του έργο έχει δημοσιευθεί σε πολλά ελληνικά ΜΜΕ Έχει βοηθήσει φορείς της εκπαίδευσης και πολίτες με την αρθρογραφία του τη σχετική με την άριστη βοήθεια της σωματικής άσκησης στην υγεία του ανθρώπου, την επίδραση της καλής ψυχολογίας στην  απόδοση στα αθλητικά αγωνίσματα και τον επαγγελματικό αθλητισμό, αλλά και τη σωστή ψυχολογική υποστήριξη που πρέπει να λαμβάνουν οι αθλητές. 

Συμμετείχε στο παρελθόν και συμμετέχει σε δραστηριότητες με στόχο την ευρεία προώθηση της άθλησης στα νέα παιδιά αλλά και στους ενήλικες, καθώς και την κοινωνική ανάγκη για μία αθλητική ζωή, με καθημερινή άσκηση και πεζοπορία.

Πρόσθετα, έχει γράψει βιβλία που έχουν άμεση συνάφεια με τη φυσική αγωγή, καθώς και την ψυχολογία της άσκησης.

Το Νοέμβριο του 2020, το τμήμα Φυσικής Αγωγής και Αθλητισμού του Πανεπιστημίου Θεσσαλίας, για το όλο ερευνητικό και επιστημονικό έργο, ως αποτέλεσμα της συλλογικής προσπάθειας των μελών του, συμπεριλήφθηκε στις 300 κορυφαίες πανεπιστημιακές σχολές και τμήματα Αθλητισμού και Άσκησης, σύμφωνα με την λίστα Shanghai Ranking’s Global Ranking of Sport Science Schools and Departments.

Προσωπικά στοιχεία 
Ζει μόνιμα στα Τρίκαλα.

Παραπομπές

Εξωτερικοί σύνδεσμοι 
 Βιογραφικό σημείωμα του δρ. Γιάννη Θεοδωράκη, Παν. Θεσσαλίας
 Prof. Yannis Theodorakis - ResearchGate

Έλληνες πανεπιστημιακοί
Καθηγητές Πανεπιστημίου Θεσσαλίας